Οι πόλεις απέναντι στην κρίση της πανδημίας COVID-19 και ο ρόλος του χωρικού σχεδιασμού: η περίπτωση της Θεσσαλονίκης
Creators: name: Ζούνη, Δήμητρα Αναστασίου
Publisher: name: Aristotle University of Thessaloniki
Year: 2020
Subjects: Χωρικός σχεδιασμός
Δημόσια υγεία
Δημόσιος χώρος
Πανδημία
COVID-19
Spatial planning
Public health
Public space
Pandemic

description: Η παρούσα διπλωματική εργασία είναι απόρροια προσωπικού προβληματισμού σχετικά με το εν εξελίξει παγκόσμιο φαινόμενο που αφορά την πανδημία COVID-19 και εξετάζει τις επιπτώσεις της στον δημόσιο χώρο, στις μετακινήσεις και εν γένει στο χωρικό σχεδιασμό. Η προσέγγιση του θέματος πραγματοποιείται μέσα από τις έννοιες της ανθεκτικότητας των αστικών συστημάτων και της δημόσιας υγείας. Σκοπός είναι η ανάδειξη κρίσιμων ζητημάτων που απασχολούν τις πόλεις και η αναζήτηση πολιτικών ως απάντηση στις σύγχρονες προκλήσεις που αντιμετωπίζουν οι αστικές συγκεντρώσεις. Η μεθοδολογία της εργασίας βασίζεται στην έρευνα μέσω του διαδικτύου, σε επιστημονική αρθρογραφία, φόρουμ ανακοινώσεων επιστημόνων, online συζητήσεις, webinars και στην έρευνα ερωτηματολογίου. Το υλικό που συγκεντρώθηκε αποτελεί σύγχρονη πληροφόρηση και ανταποκρίνεται στις εξελίξεις με αποτέλεσμα να ανανεώνεται συνεχώς καθ’ όλη τη διάρκεια της παρούσας εργασίας. Το ερωτηματολόγιο κατασκευάστηκε με σκοπό την ευρεία κάλυψη των ζητημάτων για το δημόσιο χώρο και τις μετακινήσεις που απασχολούν την πόλη της Θεσσαλονίκης. Το εισαγωγικό κομμάτι οργανώνεται γύρω από την θεωρητική προσέγγιση των εννοιών της ανθεκτικότητας, της δημόσιας υγείας και της βιώσιμης ανάπτυξης και συνεχίζεται με την παγκόσμια συζήτηση και τους προβληματισμούς που έχουν αναπτυχθεί σε πρόσφατη βιβλιογραφία. Σε επόμενο κεφάλαιο αναδεικνύονται τα ζητήματα χωρικού σχεδιασμού που προέκυψαν λόγω της εξάπλωσης της πανδημίας COVID-19 και καταγράφονται στρατηγικές που εφαρμόζονται από διαφορετικές πόλεις και χώρες και σκοπό έχουν την προσαρμογή σε μια νέα κανονικότητα. Το ίδιο σκεπτικό ακολουθείται στη συνέχεια για την προσέγγιση του θέματος στο επίπεδο της πόλης της Θεσσαλονίκης. Η έρευνα ολοκληρώνεται με μια συζήτηση με προβληματισμούς και τοποθετήσεις οι οποίες επιχειρούν να προδιαγράψουν τους άξονες μιας στρατηγικής απόκρισης στην κρίση της πανδημίας COVID-19.
description: The present thesis is a result of personal reflections on the ongoing COVID-19 pandemic. It’s aim is to raise a conversation about the disease’s effect on public space, transportation and on spatial planning in general. The topic is approached in terms of urban systems’ resilience and public health. Firstly, it is an attempt to point out the burning issues concerning the cities; and secondly to search for strategies in response to the current challenges posed by the urban gatherings. Methodologically, the thesis was conducted on the basis of online research, through scientific articles, scientists' announcements forums, online discussions, webinars and questionnaire research. The collected data constitute up-to-date information and respond to the current developments. The questionnaire was made in such a way as to cover the issues of public space and transportation concerning the city of Thessaloniki. The introductory part is divided into the theoretical approach of the concepts of resilience, public health and sustainable development, and the global discussion as it has been developed in recent literature. The next chapter highlights the spatial planning issues arisen due to the spread of the COVID-19 pandemic, and lists the strategies implemented by different cities and countries in their attempt to adapt to the new regularity. Afterwards, I address the same issues at the level of the city of Thessaloniki. The research ends in a discussion with reflections and perspectives trying to identify the pillars of a strategic response to the COVID-19 pandemic crisis.